
ที่ พท 53302/
สำนักงานเทศบาลตำบลหนองพ้อ

ถนนควนพลี-หนองพ้อ พท  93110

     21  ธันวาคม  2554

เรื่อง  ขอความร่วมมือประชาสัมพันธ์การชำระภาษีบำรุงท้องที่  ภาษีโรงเรือนและที่ดิน  และ  ภาษีป้าย
เรียน  กำนัน/ผู้ใหญ่บ้าน  หมู่ที่...............ตำบลควนขนุน

สิ่งที่ส่งมาด้วย  ประกาศเทศบาลตำบลหนองพ้อ




        จำนวน  1  ฉบับ

ด้วยเทศบาลตำบลหนองพ้อ มีความประสงค์ขอความร่วมมือกำนัน/ผู้ใหญ่บ้านดำเนินการประชาสัมพันธ์การรับชำระภาษีบำรุงท้องที่  ภาษีโรงเรือนและที่ดิน  และภาษีป้าย  ในเขตพื้นที่บริการของเทศบาลตำบลหนองพ้อ  การชำระภาษีโรงเรือนและที่ดินให้ผู้มีหน้าที่เสียภาษีนำค่าภาษีไปชำระภายใน  30  วัน  นับถัดจากวันที่ได้รับแจ้งการประเมิน  ภาษีป้ายให้เจ้าของป้ายชำระภาษีป้ายภายใน  15  วัน  นับแต่วันที่ได้รับแจ้งการประเมิน  และภาษีบำรุงท้องที่จะต้องชำระภาษีภายในเดือนเมษายนของทุกปี  โดยชำระภาษีดังกล่าวได้ที่เทศบาลตำบลหนองพ้อ

ในการนี้เทศบาลตำบลหนองพ้อ  จึงขอความร่วมมือให้กำนัน  -  ผู้ใหญ่บ้าน                  ประชาสัมพันธ์ข่าวสารการชำระภาษีโรงเรือนและที่ดิน  ภาษีป้ายและภาษีบำรุงท้องที่


จึงเรียนมาเพื่อขอความร่วมมือประชาสัมพันธ์ให้ทราบโดยทั่วกัน


   ขอแสดงความนับถือ

                     (นายพิทักษ์  พวงมณี)
                        นายกเทศมนตรีตำบลหนองพ้อ
กองคลัง
โทร. /โทรสาร  0-7469-3313,  0-7469-3306-7 

www.Nongporcity.go.th 

“ยึดมั่นธรรมาภิบาล  บริการเพื่อประชาชน”

ประกาศเทศบาลตำบลหนองพ้อ
เรื่อง  การยื่นแบบแสดงรายการเพื่อชำระเงินค่าภาษีโรงเรือนและที่ดิน  ภาษีป้าย

และภาษีบำรุงท้องที่  ประจำปี  2553
****************************************

ภาษีโรงเรือนและที่ดิน

       
เจ้าของโรงเรือนและสิ่งปลูกสร้างอย่างอื่นที่ตั้งอยู่ในเขตเทศบาลตำบลหนองพ้อ  มีหน้าที่ต้องเสียภาษีโรงเรือนและที่ดิน  ต้องยื่นแบบแสดงรายการเสียภาษีโรงเรือนและที่ดิน  (ภ.ร.ด.2)  ประจำปี  พ.ศ.  2553  ภายในวันที่  28  กุมภาพันธ์  2553  และชำระภาษีภายใน  30  วัน  นับแต่วันที่ได้รับแจ้งการประเมิน  ผู้ใดละเมิดต้องระวางโทษ ตามมาตรา  46,47  และ  48  แห่งพระราชบัญญัติภาษีโรงเรือนและที่ดิน  พ.ศ.  2475  แก้ไขเพิ่มเติมฉบับที่  5  พ.ศ.  2543

ภาษีป้าย

      
เจ้าของป้ายหรือผู้ใดที่ครอบครองป้ายที่ตั้งอยู่ในเขตเทศบาลตำบลหนองพ้อ  มีหน้าที่ต้องยื่นแบบแสดงรายการเพื่อเสียภาษีป้าย  (ภ.ป.1)  ภายในวันที่  31  มีนาคม  2553  และชำระภาษีป้าย  ภายใน  15  วัน  นับแต่วันที่ได้รับแจ้งการประเมิน  ผู้ใดละเมิดหรือจงใจหลีกเลี่ยงการเสียภาษีป้าย  ต้องระวางโทษ  ตามมาตรา  34,35,36,37  และ  38  แห่งพระราชบัญญัติภาษีป้าย  พ.ศ.  2510  แก้ไขเพิ่มเติม  ฉบับที่  2  พ.ศ.  2534
ภาษีบำรุงท้องที่


เจ้าของที่ดินซึ่งมีหน้าที่เสียภาษีบำรุงท้องที่ให้ยื่นแบบแสดงรายการที่ดิน  ตามมาตรา  24,29,30,31  และชำระภาษี  ภายในเดือน  เมษายน  ของทุกปี  (มาตรา  35 )  ผู้ใดละเมิดหรือจงใจหลีกเลี่ยงการเสียภาษีบำรุงท้องที่  พ.ศ.  2508  แก้ไขเพิ่มเติม  ฉบับที่  3  พ.ศ.  2543


การยื่นแบบแสดงรายการเพื่อเสียภาษีดังกล่าวข้างต้น  ติดต่อขอทราบรายละเอียดและขอรับแบบพิมพ์ชำระภาษีได้ที่   กองคลัง  สำนักงานเทศบาลตำบลหนองพ้อ  ทุกวันในเวลาราชการ


จึงประกาศมาเพื่อทราบทั่วกัน





ประกาศ  ณ  วันที่  3  ธันวาคม  พ.ศ.  2552

(นายพิทักษ์  พวงมณี)






      นายกเทศมนตรีตำบลหนองพ้อ

